รัฐบาลไทย-ข่าวทำเนียบรัฐบาล-รองปลัดฯ ณัฏฐิญา เร่งขับเคลื่อนหน่วยงานในสังกัด สร้างระบบฐานข้อมูลดิจิทัลทันสมัย ปลูกจิตสำนึกข้าราชการด้วยคุณธรรม และการสร้างทีมทำงานเชิงรุก
วันเสาร์ที่ 1 เมษายน 2566
01/04/2566
รองปลัดฯ ณัฏฐิญา เร่งขับเคลื่อนหน่วยงานในสังกัด สร้างระบบฐานข้อมูลดิจิทัลทันสมัย ปลูกจิตสํานึกข้าราชการด้วยคุณธรรม และการสร้างทีมทํางานเชิงรุก
รองปลัดกระทรวงอุตสาหกรรมเร่งขับเคลื่อนหน่วยงานในสังกัด สร้างระบบฐานข้อมูลดิจิทัลทันสมัย ปลูกจิตสํานึกข้าราชการด้วยคุณธรรม และการสร้างทีมทํางานเชิงรุก เพื่อมุ่งผลสัมฤทธิ์สูงสุด
เมื่อเร็ว ๆ นี้ นางสาวณัฏฐิญา เนตยสุภา รองปลัดกระทรวงอุตสาหกรรม (รปอ.) มอบนโยบายให้ 3 หน่วยงานภายใต้กระทรวงอุตสาหกรรม ได้แก่ สํานักงานรัฐมนตรี (สร.) ศูนย์ปฏิบัติการต่อต้านการทุจริตกระทรวงอุตสาหกรรม (ศปท.) และศูนย์เทคโนโลยีสารสนเทศและการสื่อสาร (ศทส.) โดยมีนายอนุพงศ์ กําปนาด หสร. นางสาวทัศนีย์ สามิภักดิ์ ผอ.ศปท.อก. และนายดุสิต อนันตรักษ์ ผอ.ศทส.อก. ให้การต้อนรับและนําเสนอการดําเนินงานของแต่ละหน่วยงาน โอกาสนี้ นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม เข้าร่วมประชุมดังกล่าวด้วย ณ ห้องประชุม อาคารสํานักงานปลัดกระทรวงอุตสาหกรรม
โดย รปอ. ได้มอบนโยบายและให้ข้อแนะนําในการปฏิบัติงาน ตามแนวนโยบาย MIND ใช้ “หัว และ ใจ” ในการทํางาน เพื่อมุ่งผลสําเร็จอย่างเป็นรูปธรรม ดังนี้
สํานักงานรัฐมนตรี (สร.) นับเป็นหน่วยงานที่ใกล้ชิดกับรัฐมนตรีว่าการกระทรวงอุตสาหกรรม (รวอ.) และข้าราชการการเมือง ดังนั้น จึงต้องอาศัยทั้งศาสตร์และศิลป์ เพื่อนําเสนอนโยบายที่เป็นประโยชน์ต่อสังคม ประชาชน และโรงงานอุตสาหกรรม รวมถึงจะต้องมีการทํางานอย่างสอดประสานให้เกิดความร่วมมืออันดีกับหน่วยงานต่าง ๆ อย่างบูรณาการ เพื่อผนึกกําลังกับทุกภาคส่วนให้มีการปฏิบัติงานจนเกิดผลสัมฤทธิ์สูงสุด พร้อมมุ่งการทํางานเชิงรุกและเท่าทันกับสถานการณ์การเปลี่ยนแปลงของโลกยุคปัจจุบัน นอกจากนี้ ยังได้เน้นย้ําให้ สร. มีการทํางานเป็นทีม พร้อมนํานโยบาย MIND ใช้ "หัว และ ใจ" มาประยุกต์ใช้ในการปฏิบัติงานให้เต็มประสิทธิภาพ เพื่อก่อให้เกิดประโยชน์สูงสุดต่อทางราชการ
ศูนย์ปฏิบัติการต่อต้านการทุจริตกระทรวงอุตสาหกรรม (ศปท.) เป็นหน่วยงานที่ต้องปฏิบัติการให้เป็นไปตามระเบียบคณะกรรมการมาตรฐานทางจริยธรรม ว่าด้วยหลักเกณฑ์การประมวลจริยธรรม ข้อกําหนดจริยธรรม และกระบวนการรักษาจริยธรรมของหน่วยงานและเจ้าหน้าที่ของรัฐ พ.ศ.2563 และระเบียบสํานักนายกรัฐมนตรี ว่าด้วยการให้หรือรับของขวัญของเจ้าหน้าที่ของรัฐ พ.ศ. 2565 โดยมอบหมายให้ ศปท. สร้างความรู้ ความเข้าใจให้กับบุคลากรของ อก. และประชาสัมพันธ์ข้อกําหนดต่าง ๆ อย่างต่อเนื่อง รวมถึงหลักการปฏิบัติที่ถูกต้อง กรณีรับบริจาคหรือของขวัญให้ปฏิบัติตามระเบียบและรายงานตามที่กําหนด พร้อมทั้งเร่งจัดตั้งกลุ่มงานจริยธรรมตามข้อกําหนดว่าด้วยกระบวนการรักษาจริยธรรม : กลไกและการบังคับใช้ประมวลจริยธรรมข้าราชการพลเรือน ต่อไป
ศูนย์เทคโนโลยีสารสนเทศและการสื่อสาร (ศทส.) นับว่าเป็นศูนย์กลางโครงข่ายการเชื่อมโยงระบบออนไลน์กับทุกงานใน อก. และสถาบันเครือข่าย ดังนั้น จึงต้องมีการบูรณาการทํางานร่วมกันเพื่อให้ระบบฐานข้อมูลเป็นมาตรฐาน ใช้งานง่าย สะดวกในการเชื่อมต่อ และนําข้อมูลไปประมวลผลและใช้ประโยชน์ได้อย่างมีประสิทธิภาพ เช่น การสร้างระบบ i-Industry และระบบ i-Single Form ควรมีการศึกษาความต้องการ เพื่อให้ระบบเอื้ออํานวยกับทุกหน่วยงาน และสามารถนําข้อมูลไปใช้ประโยชน์เพื่อตอบโจทย์ในภาพรวม มีการแยกประเภทของลูกค้า เช่น โรงงานอุตสาหกรรม SMEs เหมืองแร่ และวิสาหกิจชุมชน เพื่อให้การบันทึกข้อมูลเป็นไปตามวัตถุประสงค์ ขณะเดียวกันก็ต้องมีการพัฒนาความรู้ สร้างความเข้าใจระบบ พร้อมสร้างทีมงานที่แข็งแกร่ง (แม่ไก่) เพื่อสื่อสารและสร้างความเข้าใจไปยังทุกหน่วยงานในสังกัด ส่วนในด้านระบบมาตรฐานการกํากับดูแลโรงงาน (App on mobile) ควรเร่งดําเนินการเพื่อให้เจ้าหน้าที่สามารถนําไปปฏิบัติการตรวจกํากับดูแลโรงงานผ่าน Mobile ได้โดยเร็ว ขณะที่ในด้านการพัฒนาระบบ i-Dee รับเรื่องร้องเรียน ควรตอบโจทย์การแก้ปัญหาและสามารถลดข้อร้องเรียนได้อย่างมีประสิทธิภาพ